அப்துல் ரசாக் (துடுப்பாட்ட வீரர்)
'''அப்துல் ரசாக்''' (Abdul Razzaq, பிறப்பு - [[டிசம்பர் 2]], [[1979]]) [[பாக்கித்தான் துடுப்பாட்ட அணி|பாக்கித்தான் துடுப்பாட்ட அணியின்]] முனாள் சகலத் துறையர் மற்றும் [[தலைவர் (துடுப்பாட்டம்)|தலைவர்]] ஆவார். இவர் பாக்கித்தான் அணிக்காக [[தேர்வுத் துடுப்பாட்டம்]], [[ஒருநாள் பன்னாட்டுத் துடுப்பாட்டம்]] மற்றும் [[பன்னாட்டு இருபது20]] ஆகிய போட்டிகளில் விளையாடினார். 1996 ஆம் ஆண்டில் [[லாகூர்]], கடாபி துடுப்பாட்ட அரங்கத்தில் நடைபெற்ற [[சிம்பாப்வே துடுப்பாட்ட அணி|சிம்பாப்வே துடுப்பாட்ட அணிக்கு]] எதிரான [[ஒருநாள் பன்னாட்டுத் துடுப்பாட்டம்|ஒருநாள் பன்னாட்டுத் துடுப்பாட்டப்]] போட்டியில் தனது 16 ஆவது வயதில்  இவர் அறிமுகமானார். [[2009 ஐசிசி உலக இருபது20]] போட்டியில் கோப்பை வென்ற பாக்கித்தான் அணியில் இவர் இடம்பெற்றிருந்தார். அனைத்துக் காலத்திற்குமான சிறந்த சகலத்துறையர்களில் ஒருவராக இவர் அறியப்படுகிறார். மொத்தமாக இவர் 265 [[ஒருநாள் பன்னாட்டுத் துடுப்பாட்டம்]] மற்றும் 46 [[தேர்வுத் துடுப்பாட்டம்|தேர்வுத் துடுப்பாட்டப்]] போட்டிகளிலும் விளையாடியுள்ளார்.
 
 தனது 38 ஆம் வயதில் ஓய்வினை அறிவித்த பிறகு உள்ளூர்ப் போட்டிகளில் விளையாட இருபதாக அப்துல் ரசாக் தெரிவித்தார்.&lt;ref&gt;{{Cite news|url=http://www.espn.in/cricket/story/_/id/23433022/abdul-razzaq-make-comeback-aged-38|title=Abdul Razzaq to make comeback aged 38|last=|first=|date=|work=ESPN|access-date=13 May 2018}}&lt;/ref&gt;
 
 == தனிப்பட்ட வாழ்க்கை ==
 அப்துல் ரசாக் ஆயிஷா என்பவரைத் திருமணம் செய்தார்.&lt;ref&gt;{{cite web|url=http://www.awamiweb.com/abdul-razzaq-is-married-to-ayesha-50772.html|title=Abdul Razzaq Is Married To Ayesha|work=Awami Web}}&lt;/ref&gt; இவருக்கு முகம்மது அஃப்சால், முகம்மது ஃபைஷால், முகம்மது அஷ்ஃபாக் ஆகிய மூன்று சகோதரர்களும், சைமா ஷாகித் எனும் சகோதரியும் உள்ளனர்.
 
 == சர்வதேச போட்டிகள் ==
 1996 ஆம் ஆண்டில் [[லாகூர்]], கடாபி துடுப்பாட்ட அரங்கத்தில் நடைபெற்ற [[சிம்பாப்வே துடுப்பாட்ட அணி|சிம்பாப்வே துடுப்பாட்ட அணிக்கு]] எதிரான [[ஒருநாள் பன்னாட்டுத் துடுப்பாட்டம்|ஒருநாள் பன்னாட்டுத் துடுப்பாட்டப்]] போட்டியில் தனது 16 ஆவது வயதில்  இவர் அறிமுகமானார். பின் மூன்று ஆண்டுகள் கழித்து 1999 ஆம் ஆண்டில் [[பிரிசுபேன் துடுப்பாட்ட அரங்கம்|பிரிசுபேன் துடுப்பாட்ட அரங்கத்தில்]] நடைபெற்ற [[ஆத்திரேலியத் துடுப்பாட்ட அணி|ஆத்திரேலியத் துடுப்பாட்ட அணிக்கு]] எதிரான [[தேர்வுத் துடுப்பாட்டம்|தேர்வுத் துடுப்பாட்டப்]] போட்டியில் இவர் அறிமுகமானார். 1999-2000 ஆம் ஆண்டுகளில் நடைபெற்ற கார்ல்டன் மற்றும் யுனைட்டட் சீரிசில் சிறப்பாக விளையாடியதன் மூலம் பரவலாக அறியப்பட்டார். இதில் ஹோபார்ட்டில் நடைபெற்ற  [[இந்தியத் துடுப்பாட்ட அணி|இந்தியத் துடுப்பாட்ட அணிக்கு]] எதிரான போட்டியில் 50 ஓட்டங்களைப் பதிவு செய்தார். மேலும் 5 இலக்குகளைக் கைப்பற்றினார். இதே தொடரில் [[ஆத்திரேலியத் துடுப்பாட்ட அணி|ஆத்திரேலியத் துடுப்பாட்ட அணிக்கு]] எதிரன போட்டியில் [[கிளென் மெக்ரா|கிளென் மெக்ராவின்]] ஒரே ஓவரில் 5 நான்குகள் அடித்து 20 ஓட்டங்களை எடுத்தார். மேலும் இந்தத் தொடரின் தொடர் நாயகன் விருதினைப் பெற்றார். இந்த சிறப்பான ஆட்டத்தின் மூலம் பாக்கித்தான் அணியில் நிலையான இடத்தைத் தக்கவைத்தார்.
 
 == 1999 துடுப்பாட்ட உலகக்கிண்ணம் ==
 இவர் தொடர்ச்சியாகப் [[பந்து வீச்சாளர்|பந்து வீச்சாளராகவும்]], [[மட்டையாளர்|மட்டையாளராகவும்]] சிறப்பக செயல்பட்டதனால் பாக்கித்தான் தேர்வுக்குழு உறுப்பினர்கள் இவரை உலகக்கிண்ணத் தொடருக்குத் தேர்வு செய்தனர். இங்கிலாந்தில் நடைபெற்ற  [[1999 துடுப்பாட்ட உலகக்கிண்ணம்|1999 துடுப்பாட்ட உலகக்கிண்ணத்]] தொடரில் சகலத்துறையராக இவர் சிறப்பான பங்களிப்பை அளித்தார். [[ஆத்திரேலியத் துடுப்பாட்ட அணி|ஆத்திரேலியத் துடுப்பாட்ட அணிக்கு]] எதிரான போட்டியில் தனது முதல் அரைநூறினைப் பதிவு செய்தார். மேலும் [[இன்சமாம் உல் ஹக்|இன்சமாம் உல் ஹக்குடன்]] இணைந்து அணியின் மொத்த ஓட்டத்தை 275 ஆக உயர்த்த உதவினார்.&lt;ref name=&quot;cricinfoci&quot;&gt;{{cite web|url=http://www.cricinfo.com/ci/engine/match/65208.html|title=16th Match: Australia v Pakistan at Leeds, May 23, 1999 &amp;#124; Cricket Scorecard|publisher=Cricinfo.com|date=|accessdate=2 October 2010}}&lt;/ref&gt; இந்தப் போட்டியில் இவர் 60ஓட்டங்கள் அடித்து அணியை ''சூப்பர் சிக்ஸ்க்கு'' செல்ல உதவினார்.&lt;ref name=&quot;cricinfoci&quot; /&gt; பின் [[பிரிஸ்டல்|பிரிஸ்டலில்]] [[மேற்கிந்தியத்தீவுகள் துடுப்பாட்ட அணி|மேற்கிந்தியத்தீவுகள் துடுப்பாட்ட அணிக்கு]] எதிரான போட்டியில் 10 ஓவர்களை வீசி  32 ஓட்டஙகளை விட்டுக்கொடுத்து 3 இலக்குகளைக் கைப்பற்றினார். இதில் 3 ஓவர்களை மெய்டனாக வீசினார்.&lt;ref&gt;{{cite web|url=http://www.cricinfo.com/ci/engine/match/65197.html|title=5th match: Pakistan v West Indies at Bristol, May 16, 1999 &amp;#124; Cricket Scorecard|publisher=Cricinfo.com|date=|accessdate=2 October 2010}}&lt;/ref&gt;
 
 == சான்றுகள் ==
 &lt;references /&gt;
 
 [[பகுப்பு:பாக்கித்தானியத் துடுப்பாட்டக்காரர்கள்]]
 [[பகுப்பு:ஹாம்ப்சையர் துடுப்பாட்டக்காரர்கள்]]
 [[பகுப்பு:மிடில்செக்ஸ் துடுப்பாட்டக்காரர்கள்]]
 [[பகுப்பு:1979 பிறப்புகள்]]
 [[பகுப்பு:வாழும் நபர்கள்]]